PLINY: NATURAL HISTORY 



sed a trimatu legitimus : totidem quot equae et 

 isdem mensibus et simili modo. sed inoontinens 

 uterus urinam genitalem reddit ni cogatur in cursum 

 verberibus a coitu. raro geminos parit. paritura 

 lucem fugit et tenebras quaerit, ne conspiciatur ab 

 homine. gignit tota \-ita, quae est ei ad tricensimum 



169 annum. partus caritas summa, sed aquarum tae- 

 dium maius : per ignes ad fetus tendunt, eaedem 

 si rivus minimus intersit horrent imos ^ pedes 

 omnino tinguere. nec nisi adsuetos potant fontes 

 quae sunt in pecuariis atque ita ut sicco tramite ad 

 potum eant ; nec pontes transeunt pro raritate 

 eorum tralucentibus fluviis ; mirumque dictu, 

 sitiunt et, si mutentur aquae, ut bibant cogendae 

 exorandaeve sunt. nec nisi spatiosa in cubitu 

 laxitas tuta ; varia namque somno visa concipiunt 

 ictu pedmu crebro, qui nisi per inane emicuit, re- 

 pulsu durioris materiae clauditatem ilico adfert. 



170 quaestus ex his opima praedia exuperat : notum 

 est in Celtiberia singulas quadringentena milia 

 nummum enixas, mularum maxume partu. aurium 

 referre in his et palpebrarum pilos aiunt ; quamvis 

 enim unicolor rehquo corpore, totidem tamen 

 colores quot ibi fuere reddit. pullos earum epulari 

 Maecenas instituit multum eo tempore praelatos 



^ Detlefsen : horrentia ut (horrent etiamj May}u)ff. 



• 8ee note on § 167. 

 ii8 



